《东郡七夕立秋》
清代·张惟赤

光岳楼前暑气收，断云疏雨送扁舟。关河暝色催砧近，海岱烟岚入树浮。

天上双星方渡汉，人间两鬓又惊秋。明朝玉笛声凄切，风起黄榆白雁愁。

作者简介：浙江海盐人，字侗孩，号螺浮。顺治十二年进士，官刑科给事中，有直声。归后于城南筑涉园，所藏图书彝鼎甚富。子、孙均有藏书名，家藏书目曰《涉园张氏藏书目录》。有《螺浮奏议》、《退思轩集》。